*د افغانی سرې میاشتې ټولنې له لوری د پکتیا ولایت د سرې میاشتې څانګې ریاست د مرستونونو د عمومی ریاست سره په همغږی 12نفره سوالګرو ته چې 5تنه یې ښځینه وې د نقدو پیسو توزیع تر سره شوه .* نن شنبه د روان 1445 هـ ق د شعبان المعظم میاشتې په 28مه نیټه د افغانی سرې میاشتې ټولنې مرکزی سوېل لویدیځ زون اړوند پکتیا ولایتی څانګې ریاست له لوری د مرستونونو د عمومی رئیس ښاغلی مولوی الیاس خیل "ناصری " د لارښوونې سره سم 12 سوالګرو کورنیو ته چې مخکې د دریو ریاستونو د استازو لخوا تثبیت شوی وو او د بایو میتریک پروسه یې هم بشپړه شوې وه نن ورځ د افغانی سرې میاشتې ټولنې د سوالګرو د طرزالعمل له مخې یادو 12 کورنیو ته ټولټال 60000 افغانۍ توزیع شوې. چې له هرې کورنۍ سره 5000 افغانۍ مرسته تر سره شوه د یادونې وړ ده چې د پکتیا سرې میاشتې رئیس مفتی غلام سرور "ابواحمد " او د پکتیا سرې میاشتې کارمندانو لخوا توزیع تر سره شوه او په یاده توزیع کې دپکتیا ولایت مقام، کاراو ټولنیزو چارو ریاست د پکتیا امنیه قومندانی ، استازیو هم ګډون کړی وو. د پکتیا سرې میاشتې د نشراتو او عامه اړیکو مدیریت